钦定古今图书集成/明伦汇编/官常典/第618卷 > 陈璧
## 钦定古今图书集成/明伦汇编/官常典/第618卷 > 陈璧

按《太平府志》：“璧字道良，福建福清人。进士推官，行取
卓异，擢礼科左给事，以直言忤权贵，出知太平。时水
旱疫疠交作，捐俸赈钱谷医药，活民数十万，死者予
之布槥。又天赐窖金，大建郡学三坛、城隍庙、平政桥
三忠祠。又与当涂令章嘉祯特起金柱浮图于抱流
沙三江口，塞郡水口，造福奕世。璧性方直严正，精核”
如神明，吏胥不敢平面视，决讼在片晷。日未晡已退，
独加意子衿，每月再课。捐金购史籍，治簠簋，伐琴瑟，
斲磬玉。举乡饮，百度俱修。擢广东学副行，士民泣送，
有中暑，没者不以为怨。历官左方伯，卒，其家宛然寒
士也。士民建祠以祀，吉水邹元标撰《记》，惜未入祀“名
宦。”